**TALLINNA LASTEAED KASEKE ISIKUANDMETE KAITSE.**

**Tallinna Lasteaed Kaseke**

**Registrikood: 75016734**

**Kaskede puiestee 22, Külvi 14 Tallinn 10915**

**Telefon: 679 6812**

**E-mail:** **info@kaseke.edu.ee**

**Koduleht:** [**www.lasteaedkaseke.ee**](http://www.lasteaedkaseke.ee)

Tallinna Lasteaed Kaseke tegevus on avalik. Lähtuvalt seadustest on lasteaial kohustus teatud osa dokumentidest ja teabest Internetis avalikustada või teha muul viisil igaühele kättesaadavaks. Oma tegevuse käigus kogub ja töötleb lasteaed ka isikuandmeid ja isikute eraelu puudutavat teavet.

Isikuandmete töötlemise aluseks on üldjuhul isiku enda algatus (avaldus, taotlus, teabenõue vms) või isiku pöördumine lasteaia poole. Isiku algatuse või osaluseta töötleb lasteaed isikuandmeid ainult siis, kui seadus näeb vastava õiguse avaliku ülesande täitmiseks ette. Isikuandmeid (nimi, aadress, e-post, telefon) kasutatakse kirja saatjale vastamiseks, vajaliku informatsiooni taotlemisel kirja adressaadiga kontakti saamiseks. Isikuandmetega dokumente säilitatakse vastavalt Tallinna Lasteaed Kaseke asjaajamiskorras dokumentide loetelus sätestatud tähtajale. Säilitustähtaja ületanud dokumendid hävitatakse vastavalt kehtivale korrale.

Eraisikutelt saadud dokumendid on valdavalt juurdepääsupiiranguga, kuna sisaldavad saatja või saaja elukohaandmeid, telefoninumbrit, e-posti. Isiku eraelu puudutav teave ei kuulu kolmandatele isikutele avalikustamisele. Muu kirjas märgitud teabe osas sõltub juurdepääsu piiramine dokumendi sisust. Võimalikud juurdepääsupiirangute alused sätestab Avaliku teabe seadus § 35

*Euroopa Liidu Isikuandmete kaitse üldmäärus*

Õigus tutvuda enda andmetega:

Lähtuvalt Isikuandmete kaitse seadusest § 19 on igal isikul õigus saada teada, milliseid isikuandmeid tema kohta kogutakse ja on kogutud, millisel eesmärgil ning millisele seadusele tuginedes tema andmeid töödeldakse ning millistele isikutele või asutustele on tema isikuandmeid edastatud.

Enda andmete töötlemise kohta on lasteaialt võimalus saada informatsiooni või tutvuda andmetega mida teie kohta on kogutud järgmiselt;

* pöörduda suulise järelpärimisega telefoni teel lasteaia direktori poole;
* esitada kirjalik taotlus e-posti või Eesti posti teel;
* taotleda teabenõude (Avaliku teabe seadus § 14) korras isikuandmetega dokumentide väljastamist;
* tutvuda isikuandmeid sisaldavate dokumentidega lasteaias kohapeal.

Kui isikuandmete töötlemise nõue ei tulene seadusest, peab lasteaed isikuandmete töötlemiseks teilt saama vabal tahtel kirjaliku nõusoleku (Isikuandmete kaitse seadus § 12). See on põhjus, miks lapse logopeedi juurde saatmiseks, konkurssidele esitamiseks või lasteaia veebilehel isikuga seotud andmete edastamiseks või avalikustamiseks on vaja ka vastava isiku nõusolekut.

Hoiame ja kasutame isikuandmeid kui kandideerija kandideerib lasteaeda tööle. Tööle kandideerides lähtume kandidaadi enda avaldatud teabest ja avalikest allikatest. Kandidaadil on õigus teada, milliseid andmeid me oleme tema kohta kogunud, tutvuda meie kogutud andmetega, anda selgitusi ja esitada vastuväiteid. Kandidaadi dokumentidega tutvuvad ainult värbamisprotsessis osalevad töötajad. Kandidaatide dokumente ja andmeid kolmandatele isikutele ei avaldata. Mittevalituks osutunud kandidaatide andmed ei kuulu säilitamisele ja need hävitatakse va kandidaadi soovil säilitatavad andmed edaspidiseks.

*Õiguslik alus*

Andmete töötlemise õiguslik alus on nõusolek. NB! Kõigi ülejäänud andmete töötlemine, mida lasteaed lapsevanemalt nõuab, toimub õigusaktidega sätestatud kohustuste täitmiseks.

Lapsevanema õigused

Nõusoleku tagasivõtmine. Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada lasteaiale avaldus ja märkida ära, milliste andmete töötlemise nõusoleku ta tagasi võtab.

*Andmete saamine, parandamine, piiramine ja kustutamine*.

Lapsevanemal on õigus saada lasteaialt kõiki andmeid, mida tema alaealise lapse kohta nõusoleku alusel töötleb. Lasteaed parandab või kustutab nõusoleku alusel töödeldavaid isikuandmeid lapsevanema taotluse alusel. Taotlus tuleb esitada e-posti aadressil .

Lasteaed vastab kõigile lapsevanema õigustega seotud pöördumistele esimesel võimalusel või kuni 30 päeva jooksul.

*Andmete avalikustamine ja edastamine*

Lasteaed on kohustatud avaldama lapse ja lapsevanema isikuandmeid kolmandatele isikutele seaduses sätestatud juhtudel.

*Andmete säilitamine*

Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu (nt aastaraamatud) või kui vanem seda ei nõua (e-keskkonnad).

Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on lasteaia nimekirjas. Pärast seda andmed kustutatakse (hävitatakse).

Nõusolekut säilitatakse 2 aastat andmete töötlemise lõpetamisest.

*Turvalisus*

Avalikustatud andmetele pääsevad ligi kõik, kes kasutavad keskkonda, kus lasteaed andmeid avalikustab. ( koduleht, dokumendiregister)

Kinnisele keskkonnale pääsevad ligi üksnes grupi liikmed või keskkonna kasutajad.

Lapsevanema e-posti aadress on kättesaadav lasteaia töötajatele ja teistele sama rühma lapsevanematele. E-posti aadressid asuvad turvalises serveris.

Lapse eriliigilised isikuandmed on kättesaadavad üksnes neile lasteaia töötajatele, kellel on neid vaja, et tagada lapse tervise kaitse. Lapse eriliigilisi andmeid töödeldakse üksnes paberil ja hoitakse selleks ettenähtud kohas. (lukustatud kapp, direktori-õppealajuhataja kabinet)

Lähtuvalt lasteaia kodukorrast ning laste turvalisusest, vormistab iga lapsevanem dokumendi, kus on eraldi välja toodud isikud, kes on lubatud last lasteaiast ära viima ning kinnitab selle oma allkirjaga.

Kõigi andmetöötluse kohta tekkivate küsimuste või muredega on lapsevanemal võimalik pöörduda lasteaia andmekaitse kontaktisiku poole e-posti aadressil info@kaseke.edu.ee, oppeala@kaseke.edu.ee

Tallinna Lasteaed Kaseke reguleerib isikuandmete kaitset antud juhendi ja vormistatud dokumendiga „NÕUSOLEK ISIKUANDMETE TÖÖTLEMISEKS“, mille täidab iga lapsevanem, kelle laps on lasteaia nimekirjas.

Lapsevanemal on õigus pöörduda Andmekaitse Inspektsiooni või kohtu poole, kui ta leiab, et andmete töötlemisel on rikutud tema või tema lapse õigusi.

Tallinn september 2018

**NÕUSOLEK ISIKUANDMETE TÖÖTLEMISEKS**

1. **Isikuandmete vastutav töötleja** Tallinna Lasteaed Kaseke, Kaskede pst 22/Külvi14
2. **Lapse** nimi .............................................................., isikukood .....................................
3. **Lapsevanema või muu hooldusõigusega isiku** nimi ...................................................,

e-post ....................................................., isikukood või registrikood..................................

*Annan lasteaiale nõusoleku avalikustada oma lapse järgmisi isikuandmeid järgmistel eesmärkidel* **(tehke ruutu märge):**

* lapse foto

Avalikustamise eesmärk on jagada teavet rühma kapiuksel, lasteaia tegevuse kohta ning tunnustada last tubli saavutuse eest.

* lapse nimi

Avalikustamise eesmärk on jagada teavet lasteaia tegevuse, nt huviringide, võistluste, lastetööde ja etenduste kohta ning tunnustada last tubli saavutuse, nt võitmise või võistlusel auhinnalise koha saamise eest

* lapse tööd

Kajastada lasteaia tegevust rühma stendidel, fuajees ning väljaspool lasteaeda näitustel

* lasteaia huviringides tehtud tööd ja nende salvestused

Avalikustamise eesmärk on tunnustada heade saavutuste eest ja kajastada huviringide tegevust.

*Luban neid andmeid avalikustada*:

* lasteaia stendil
* lasteaia veebilehel
* lasteaia Facebooki -lehel või muus sotsiaalmeediakanalis
* lasteaia lõpuraamatus
* ajakirjanduses
* Tallinna Haridusameti aastaraamatus

*Annan lasteaiale nõusoleku kasutada oma e-posti aadressi järgmiselt*:

* lisada see rühma meililisti piiranguteta / lisada rühma Facebooki gruppi

Lapsevanemate meililisti eesmärk on võimaldada neil omavahel suhelda ning lihtsustada lasteaia ja kodu teabevahetust.

* saata e-posti aadressile teateid, uudiskirja

Teadete ja uudiskirja saatmise eesmärk on teavitada lasteaia tegevusest.

**Eriliigilised isikuandmed**

* Annan lasteaiale nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis):

……………………………………………………………………………………………………………………………………………………………………………………………………

Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine lasteaias.

Lisa 2: Kinnitan, et olen andmekaitsetingimustega tutvunud: allkiri……………….kuupäev………………

